নূর (২০২৫-এর চলচ্চিত্র)

নূর ২০২৫ সালের একটি বাংলা ভাষার বাংলাদেশি প্রণয়ধর্মী ওয়েব চলচ্চিত্র। কোয়ায়েট অন সেট প্রোডাকশন এর ব্যানারে কাহিনি ও সংলাপ রচনা এবং পরিচালনা করেছেন রায়হান রাফী। চিত্রনাট্য লিখেছেন পুলক আনীল ও জোবায়েদ আহসান। এতে প্রধান চরিত্রে অভিনয় করেছেন আরিফিন শুভ ও জান্নাতুল ফেরদৌস ঐশী।

চলচ্চিত্রটির চিত্রগ্রহণ করেছেন ইশতিয়াক হোসেন এবং সম্পাদনার দায়িত্বে ছিলেন সিমিত রায় অন্তর। সংগীত পরিচালনা করেছেন জাহিদ নিরব। মিশন এক্সট্রিম (২০২১) ও মিশন এক্সট্রিম ২: ব্ল্যাক ওয়ার (২০২৩) সিনেমার পর শুভ ও ঐশী জুটির এটি তৃতীয় সিনেমা।

অভিনয়শিল্পী

 নূর চরিত্রে আরিফিন শুভ 
 শিউলি চরিত্রে জান্নাতুল ফেরদৌস ঐশী 
 সোমু চৌধুরী

নির্মাণ
‘নূর’ প্রথমে শাপলা মিডিয়া প্রযোজনা করছিল। পরে ২০২৪ সালের জুন মাসে ছবিটি কোয়াইট অ্যান্ড সেট প্রযোজনা প্রতিষ্ঠান কিনে নেয়। প্রায় ২০ দিন ধরে ছবিটির শুটিং হয়েছে পাবনা শহর, ঈশ্বরদী ও ঢাকার নবাবগঞ্জে। নায়ক-নায়িকার বাড়ির দৃশ্যগুলো পাবনাতেই ধারণ করা হয়েছে।

মুক্তি
ছবিটি ২০২২ সালের জুলাই মাসে বাংলাদেশ চলচ্চিত্র সেন্সর বোর্ডে জমা দেওয়া হয়। প্রথমবার কিছু দৃশ্য নিয়ে আপত্তি থাকায় ছাড়পত্র পাওয়া যায়নি। পরে প্রয়োজনীয় সংশোধন করে আবার জমা দিলে ওই বছরের শেষ দিকে ছাড়পত্র মেলে। তবে এরপরও প্রেক্ষাগৃহে মুক্তি নিয়ে অনিশ্চয়তা কাটেনি এবং বারবার মুক্তির তারিখ পিছিয়ে যায়। শেষ পর্যন্ত প্রেক্ষাগৃহে মুক্তির উদ্দেশ্যে ছবিটি নির্মাণ করা হলেও শেষ পর্যন্ত এটি মুক্তি পায় ওটিটি প্ল্যাটফর্ম বায়োস্কোপ প্লাসে। ২০২৫ সালের ১১ ডিসেম্বর ছবিটির ডিজিটাল মুক্তি দেওয়া হয়।

তথ্যসূত্র

বহিঃসংযোগ



বিষয়শ্রেণী:২০২৫-এর চলচ্চিত্র
বিষয়শ্রেণী:২০২৫-এর প্রণয়ধর্মী চলচ্চিত্র
বিষয়শ্রেণী:২০২৫-এর সরাসরি ভিডিও মুক্তিপ্রাপ্ত চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলা ভাষার প্রণয়ধর্মী চলচ্চিত্র
বিষয়শ্রেণী:রায়হান রাফী পরিচালিত চলচ্চিত্র